রাজ্যসভায় নেই কোনও পূর্ণমন্ত্রী, অধিবেশন মুলতুবি করতে হল চেয়ারম্যানকে

নয়াদিল্লি: কোনও পূর্ণমন্ত্রী নেই, এই পরিস্থিতিতে বিরোধী সাংসদদের দাবি মেনে ১০ মিনিটের জন্য রাজ্যসভার অধিবেশন মুলতুবি (Rajya Sabha Proceedings Adjourned) করে দিতে হল উপরাষ্ট্রপতি তথা সভার চেয়ারম্যান সিপি রাধাকৃষ্ণনকে (Vice President CP Radhakrishnan)। এনিয়ে সরব হয়েছে বিরোধী দলগুলি। বিরোধী দলগুলো মতে, অধিবেশনে এক জনও পূর্ণমন্ত্রীর উপস্থিত না-থাকাটা সভার অপমান।

শুক্রবার ছিল সংসদ হামলার ২৪ বছর পূর্তি। ওই হামলায় নিহতদের প্রতি শ্রদ্ধাজ্ঞাপন করেন রাজ্যসভার সাংসদেরা। তার পরেই বিরোধী সাংসদেরা লক্ষ করেন, সংসদের উচ্চকক্ষে এক জনও পূর্ণমন্ত্রী উপস্থিত নেই।নিয়ম অনুযায়ী কোনও পূর্ণমন্ত্রী না থাকলে অধিবেশন চালানো যায় না। বিষয়টি নিয়ে রাজ্যসভার চেয়ারম্যানের দৃষ্টি আকর্ষণ করেন তাঁরা।উপরাষ্ট্রপতি মেনে নেন, অন্তত একজন পূর্ণমন্ত্রীর সংসদের উচ্চকক্ষে থাকা উচিত। অন্তত এক জন পূর্ণমন্ত্রীকে উপস্থিত হতে বলার জন্য এক প্রতিমন্ত্রীকে অনুরোধ করেন রাধাকৃষ্ণন। বিরোধী সাংসদেরা অধিবেশন মুলতুবি করে দেওয়ার আর্জি জানান। শেষে বাধ্য হয়ে অধিবেশন মুলতুবি করে দিতে হয়। ১০ মিনিট কোনও মন্ত্রী না আসায় অধিবেশন মুলতুবি ছিল।

আরও পড়ুন: ইন্ডিগোর বিরুদ্ধে ফের কড়া পদক্ষেপ DGCA-এর, বরখাস্ত করা হল ৪ ফ্লাইট ইন্সপেক্টরকে

রাধাকৃষ্ণন বলেন, “আমি সভার কর্মপদ্ধতি সম্পর্কে অবহিত রয়েছি। আমি মন্ত্রীদের অনুরোধ করেছি। অন্তত এক জন মন্ত্রীর আসা উচিত।” এই ঘটনাকে সংসদের অপমান হিসাবে দেখছে বিরোধী শিবির। কংগ্রেস নেতা জয়রাম রমেশ (Jairam Ramesh) বলেন, “এটা সভার অপমান।” পূর্ণমন্ত্রীরা না-আসা পর্যন্ত আপনি অধিবেশন মুলতুবি করে দিন।” পাঁচ মিনিট পরেও কোনও পূর্ণমন্ত্রী উপস্থিত না-হওয়ায় ১০ মিনিটের জন্য সভা মুলতুবি করে দেন রাধাকৃষ্ণন।

অন্য খবর দেখুন